**Ministru kabineta rīkojuma “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta Rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk - MK Rīkojuma projekts) sagatavots, lai nodrošinātu finansējuma piešķīrumu Covid-19 ietekmētājiem tirdzniecības centriem, saskaņā arMinistru kabineta 2021.gada 8.aprīļa noteikumiem Nr.229 “Noteikumi par nomas apgrozījuma krituma kompensāciju Covid-19 krīzes skartajiem komersantiem” (Ekonomikas ministrija ir ierosinājusi šo noteikumu grozījumus, tiem mainot nosaukumu uz “Noteikumi par atbalstu Covid-19 krīzes skartajiem tirdzniecības centriem” (turpmāk – MK Noteikumi) un Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu, kā arī Covid-19 infekcijas izplatības seku pārvarēšanas likuma 24. un 25.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK Noteikumi paredz, ka konkrētu tirdzniecības centru īpašnieki (turpmāk – komersanti) līdz 2021.gada 31.maijam varēs iesniegt pieteikumus Latvijas Investīciju un attīstības aģentūrā granta saņemšanai, lai kompensētu apgrozījuma kritumu.  Š.g. 30.aprīlī Eiropas Komisijā tika iesniegta notifikācija par MK noteikumiem. Uz Ministru kabinetu rīkojums tiks virzīts pēc Eiropas Komisijas lēmuma pieņemšanas par MK Noteikumos ietvertā komercdarbības atbalsta saderību ar Eiropas Savienības iekšējo tirgu.  Š.g.24.maijā Eiropas Komisija sniedz saskaņojumu par MK noteikumiem.  Lai nodrošinātu MK Noteikumos noteiktā finansējuma piešķiršanu, sagatavots MK Rīkojuma projekts.  Nozares iesniegtie dati par tirdzniecības centru skaitu, kuri kvalificējas MK Noteikumos noteiktajiem kritērijiem un to platībām liecina, ka kopējais granta izmaksu apmērs būs ne vairāk kā 20 000 000 *euro* apmērā.  Vienlaikus ar MK Rīkojuma projektu sagatavots Ministru kabineta protokollēmums, kas paredz atcelt Ministru kabineta 2021.gada 8.aprīļa sēdes protokollēmuma (Prot.Nr.32 46.§) “Ministru kabineta noteikumu projekts “Noteikumi Covid-19 krīzes skartajiem komersantiem apgrozījuma krituma no nomas kompensācijai”” (turpmāk – protokollēmums) 2. punkta uzdevumu - Ekonomikas ministrijai līdz 2021. gada 15. maijam sagatavot un iesniegt izskatīšanai Ministru kabineta sēdē likumprojektu “Grozījumi Covid-19 infekcijas izplatības seku pārvarēšanas likumā”, kurā paredzēt pilnvaras Ministru kabinetam noteikt institūciju, kura ir tiesīga piemērot sankcijas par valsts atbalsta izlietošanas pārkāpumiem, tā nosacījumus un kārtību, kādā piemēro sankcijas valsts atbalsta saņēmējam. Minētais uzdevums ir zaudējis aktualitāti, jo ar Ministru kabineta 2021.gada 29.aprīlī pieņemtajiem grozījumiem “Grozījumi Ministru kabineta 2021.gada 8.aprīļa noteikumos Nr.229 “Noteikumi par nomas apgrozījuma krituma kompensāciju Covid-19 krīzes skartajiem komersantiem”” tika mainītas noteiktās normas, tādējādi mainot normu par sankciju piemērošanu |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Covid-19 skartajiem uzņēmumiem pieejams papildus finansējums stimulējot biznesa projektu īstenošanu un kopējo tautsaimniecība attīstību arī Covid-19 apstākļos. |
| 2. | Tiesiskā regulējuma ietekme uz tautsaimniecību un administratīvo slogu | Paredzams, ka komersantiem tiek radīta labvēlīgāka normatīvā vide komersantu komercdarbības projektu īstenošanai un dīkstāves mazināšanai Covid-19 apstākļos. Šobrīd skaitliskie aprēķini nav iespējami, bet paredzams, ka palielināsies komersantu interese atbalsta saņemšanai. Ar rīkojuma projektu netiek paredzēts administratīvais slogs uzņēmējdarbībai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | | 2021 | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | | 2 | 3 | 4 | 5 | 6 | 7 | 8 |
| 1. Budžeta ieņēmumi | | 0 | 0 | 0 | 0 | 0 | 0 | 0 |
| 1.1. valsts pamatbudžets | | 0 | 0 | 0 | 0 | 0 | 0 | 0 |
| 1.2. valsts speciālais budžets | | 0 | 0 | 0 | 0 | 0 | 0 | 0 |
| 1.3. pašvaldību budžets | | 0 | 0 | 0 | 0 | 0 | 0 | 0 |
| 2. Budžeta izdevumi | | 0 | 20 000 000 | 0 | 0 | 0 | 0 | 0 |
| 2.1. valsts pamatbudžets | | 0 | 20 000 000 | 0 | 0 | 0 | 0 | 0 |
| 2.2. valsts speciālais budžets | | 0 | 0 | 0 | 0 | 0 | 0 | 0 |
| 2.3. pašvaldību budžets | | 0 | 0 | 0 | 0 | 0 | 0 | 0 |
| 3. Finansiālā ietekme | | 0 | -20 000 000 | 0 | 0 | 0 | 0 | 0 |
| 3.1. valsts pamatbudžets | | 0 | -20 000 000 | 0 | 0 | 0 | 0 | 0 |
| 3.2. speciālais budžets | | 0 | 0 | 0 | 0 | 0 | 0 | 0 |
| 3.3. pašvaldību budžets | | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | +20 000 000 | X | 0 | X | 0 | 0 |
| 5. Precizēta finansiālā ietekme | | X | 0 | X | 0 | X | 0 | 0 |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | Ar budžeta finansējumu, kas nepārsniedz 20 000 000 *euro* kopumā plānots izsniegt grantus orientējoši 33 tirdzniecības centriem (indikatīvās izmaksas, kas apkopotas no nozares iesniegtajiem datiem). | | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Amata vietu skaita izmaiņas | | Projekts šo jomu neskar. | | | | | | |
| 8. Cita informācija | | Lai nodrošinātu grantu izmaksu komersantiem, kuru darbību ietekmējusi Covid-19 izplatība, finansējums, kas nepārsniedz 20 000 000 *euro* tiks pārdalīts Ekonomikas ministrijai (Latvijas Investīciju un attīstības aģentūrai) no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” atbilstoši nepieciešamajam apmēram. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Latvijas Investīciju un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada ietekmi uz pārvaldes funkcijām un institucionālo struktūru. |
| 3. | Cita informācija | Nav. |

**Ekonomikas ministra pienākumu izpildītājs -**

**Zemkopības ministrs K.Gerhards**

**Vīza: valsts sekretārs E.Valantis**